title: 2012/341/ЕС: Решение на Съвета от 25 юни 2012 година относно позицията, която да бъде взета от Европейския съюз в рамките на Съвместния комитет на ЕИП, по отношение на изменение на приложение ХIII (Транспорт) към Споразумението за ЕИП

text:
               28.6.2012

               BG

               Официален вестник на Европейския съюз

               L 168/1

         РЕШЕНИЕ НА СЪВЕТА
   от 25 юни 2012 година
   относно позицията, която да бъде взета от Европейския съюз в рамките на Съвместния комитет на ЕИП, по отношение на изменение на приложение ХIII (Транспорт) към Споразумението за ЕИП
   (2012/341/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 100, параграф 2, във връзка с член 218, параграф 9 от него,
   като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
   като взе предвид предложението на Европейската комисия,
   като има предвид, че:

               (1)

               Приложение ХIII към Споразумението за Европейското икономическо пространство (2) („Споразумението за ЕИП“) бе изменено с Решение № 90/2011 на Съвместния комитет на ЕИП от 19 юли 2011 г. (3), по силата на което Регламент (ЕО) № 1008/2008 на Европейския парламент и на Съвета от 24 септември 2008 г. относно общите правила за извършване на въздухоплавателни услуги в Общността (4) беше включен в Споразумението за ЕИП.

               (2)

               Чрез включването на Регламент (ЕО) № 1008/2008 в Споразумението за въздухоплавателни услуги между Европейската общност и Конфедерация Швейцария бе установен същият режим между Съюза и Швейцария по отношение на швейцарските въздушни превозвачи и на тези от Общността (5).

               (3)

               Чрез включването на Регламент (ЕО) № 1008/2008 в Конвенцията за създаване на Европейската асоциация за свободна търговия (Конвенцията от Вадуц) (6) бе установен същият режим между Швейцария и държавите от ЕИП-ЕАСТ по отношение на швейцарските въздушни превозвачи и на тези от ЕИП-ЕАСТ.

               (4)

               Поради това приложение ХIII към Споразумението за ЕИП следва да бъде изменено, за да се предостави на швейцарските въздушни превозвачи правото да извършват въздухоплавателни услуги от държава членка на Съюза до държава на ЕИП/ЕАСТ и обратно.

               (5)

               Позицията на Съюза в рамките на Съвместния комитет на ЕИП следва да се основава на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде взета от Европейския съюз в рамките на Съвместния комитет на ЕИП по предложеното изменение на приложение XIII (Транспорт) към Споразумението за ЕИП, се основава на проекта на решение на Съвместния комитет на ЕИП, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Брюксел на 25 юни 2012 година.

            За Съвета

            Председател

         C. ASHTON

      (1)  ОВ L 305, 30.11.1994 г., стр. 6.

      (2)  ОВ L 1, 3.1.1994 г., стр. 3.

      (3)  ОВ L 262, 6.10.2011 г., стр. 62.

      (4)  ОВ L 293, 31.10.2008 г., стр. 3.

      (5)  Решение № 1/2010 на Съвместния комитет за въздушен транспорт на Общността и Швейцария от 7 април 2010 г. (ОВ L 106, 28.4.2010 г., стр. 20).

      (6)  Решение на Съвета на ЕАСТ № 1/2012 от 22 март 2012 г.

      ПРОЕКТ НА
      РЕШЕНИЕ № …/2012 НА СЪВМЕСТНИЯ КОМИТЕТ НА ЕИП
      от …
      за изменение на приложение XIII (Транспорт) към Споразумението за ЕИП
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство („Споразумението за ЕИП“), и по-специално член 98 от него,
      като има предвид, че:

                  (1)

                  Приложение XIII към Споразумението за ЕИП бе изменено с Решение на Съвместния комитет на ЕИП № … от … г. (1).

                  (2)

                  Приложение ХIII към Споразумението за ЕИП бе изменено с Решение на Съвместния комитет на ЕИП № 90/2011 от 19 юли 2011 г. (2), с което Регламент (ЕО) № 1008/2008 на Европейския парламент и на Съвета от 24 септември 2008 г. относно общите правила за извършване на въздухоплавателни услуги в Общността (преработен) (3) беше включен в Споразумението за ЕИП.

                  (3)

                  Целта на договарящите се страни е да се гарантира, че въздушните превозвачи от ЕИП/ЕАСТ имат правото да извършват въздухоплавателни услуги от държави членки на Съюза до Швейцария и обратно.

                  (4)

                  Целта на договарящите се страни е да се гарантира също, че въздушните превозвачи от Общността имат правото да извършват въздухоплавателни услуги от държава от ЕИП/ЕАСТ до Швейцария и обратно.

                  (5)

                  Поради това и ако е спазено условието за взаимност, Съвместният комитет на ЕИП следва да предостави на швейцарските въздушни превозвачи правото да извършват въздухоплавателни услуги от държави членки на Съюза до държава от ЕИП/ЕАСТ и обратно.

                  (6)

                  Приложение XIII към Споразумението за ЕИП следва да бъде съответно изменено,

            ПРИЕ НАСТОЯЩОТО РЕШЕНИЕ:
      Член 1
      Точка 64а (Регламент (ЕО) № 1008/2008 на Европейския парламент и на Съвета) от приложение XIII към Споразумението за ЕИП се изменя, както следва:

                  1.

                  Съществуващата адаптация б) се преномерира като адаптация в).

                  2.

                  Следната адаптация се добавя след адаптация а):

                              „б)

                              Към член 15 се добавя следният параграф:
                              „6.   Швейцарските въздушни превозвачи имат правото да извършват въздухоплавателни услуги от държави членки на Европейския съюз до държави от ЕИП/ЕАСТ и обратно при същите условия, които се прилагат за въздушните превозвачи от Общността и ЕИП/ЕАСТ. Това право подлежи на условието Общността и Швейцария, от една страна, да предоставят на въздушните превозвачи от ЕИП/ЕАСТ правото да извършват въздухоплавателни услуги от държави членки на Европейския съюз до Швейцария и обратно, а от друга страна, Швейцария и държавите от ЕИП/ЕАСТ да предоставят на въздушните превозвачи от Общносттаправото да извършват въздухоплавателни услуги от Швейцария до държави от ЕИП/ЕАСТ и обратно.
                              Отменят се всички ограничения на тези разпоредби, произтичащи от съществуващи двустранни или многостранни споразумения, обвързващи Общността, от една страна, и държавите от ЕИП/ЕАСТ, от друга страна.“.“.

            Член 2
      Настоящото решение влиза в сила на …, при условие че всички нотификации, предвидени в член 103, параграф 1 от Споразумението за ЕИП, са внесени в Съвместния комитет на ЕИП (4) или в деня на влизане в сила на Споразумението между Европейския съюз и Швейцария, с което на въздушните превозвачи от ЕИП/ЕАСТ се предоставя правото да извършват въздухоплавателни услуги от държави членки на Европейския съюз до Швейцария и обратно, от една страна, или на Споразумението между държавите от ЕИП/ЕАСТ и Швейцария, с което на въздушните превозвачи от Общността се предоставя правото да извършват въздухоплавателни услуги от Швейцария до държави от ЕИП/ЕАСТ и обратно, от друга страна, като се прилага по-късната дата.
      Член 3
      Председателят на Съвместния комитет на ЕИП нотифицира Швейцария за приемането на настоящото решение и за последната нотификация, внесена в Съвместния комитет на ЕИП съгласно член 103, параграф 1 от Споразумението за ЕИП, ако има такива.
      Член 4
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.

         Съставено в Брюксел на

               За Съвместния комитет на ЕИП

               Председател

               Секретари на Съвместния комитет на ЕИП

         (1)  ОВ L …

         (2)  ОВ L 262, 6.10.2011 г., стр. 62.

         (3)  ОВ L 293, 31.10.2008 г., стр. 3.

         (4)  [Без отбелязани конституционни изисквания.] [С отбелязани конституционни изисквания.]


title: 2013/423/ЕС: Решение на Комисията от 2 август 2013 година за поемане на ангажимент, предложен във връзка с антидъмпингова процедура относно вноса на кристални силициеви фотоволтаични модули и ключови компоненти (т.е. елементи и полупроводникови пластини) с произход или изпратени от Китайската народна република

text:
               3.8.2013

               BG

               Официален вестник на Европейския съюз

               L 209/26

         РЕШЕНИЕ НА КОМИСИЯТА
   от 2 август 2013 година
   за поемане на ангажимент, предложен във връзка с антидъмпингова процедура относно вноса на кристални силициеви фотоволтаични модули и ключови компоненти (т.е. елементи и полупроводникови пластини) с произход или изпратени от Китайската народна република
   (2013/423/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) („основният регламент“), и по-специално членове 7, 8 и 9 от него,
   след консултации с консултативния комитет,
   като има предвид, че:
   А.   ПРОЦЕДУРА

               (1)

               С Регламент (ЕС) № 513/2013 (2) Комисията наложи временно антидъмпингово мито върху вноса в Съюза на кристални силициеви фотоволтаични модули и ключови компоненти (т.е. елементи и полупроводникови пластини) с произход или изпратени от Китайската народна република (КНР).

         Б.   АНГАЖИМЕНТ

   1.   Предложение за ангажимент

               (2)

               След приемането на временните антидъмпингови мерки група оказали съдействие производители износители, в т.ч. свързаните с тях дружества в КНР и в Европейския съюз, съвместно с Китайската търговска камара за внос и износ на машини и електронни продукти (наричана по-долу „CCCME“) предложиха съвместен ценови ангажимент в съответствие с член 8, параграф 1 от основния регламент. Предложението за ангажимент беше направено с подкрепата на китайските власти.

         2.   Оценка на предложението за ангажимент

               (3)

               Предложението за ангажимент бе разгледано в контекста на променените условия на пазара между момента на представяне на предложението за ангажимент и разследвания период в рамките на разследването, довело до налагането на временните мерки. Наблюдаваните промени се отнасят до спад както на равнищата на цените, така и на потреблението на пазара на Съюза и са свързани с редица фактори, установени и анализирани в рамките на разследването, довело до налагането на временните мерки.

               (4)

               В рамките на даден ангажимент промените в равнищата на цените понякога могат да бъдат определени посредством метод на индексация, който обвързва минималните вносни цени с цените на суровините, публикувани в признати и обществено достъпни източници. В настоящия случай обаче не бе установена корелативна връзка между цените на суровините и тези на крайните продукти, която да позволи надежден метод за индексиране. За да се вземе предвид установената промяна в равнищата на цените се наложи да се прибегне до алтернативен метод, а като референтни данни бяха използвани ценови отчети от представителни и обществено достъпни бази данни (Bloomberg (3) и pvXchange (4)), специализирани в съответния сектор.

               (5)

               С цел да се гарантира практическата осъществимост на ангажимента, китайските износители представиха предложение за общ ангажимент с минимална вносна цена за фотоволтаични модули и цена за всеки от ключовите им компоненти (т.е. елементи и полупроводникови пластини).

               (6)

               Освен това, за да се намали рискът от пренасочване към други дружества и да се позволи и улесни проследяването на броя на участващите износители, китайските износители предложиха да гарантират, че годишното равнище на обема на вноса, извършен в рамките на ангажимента, приблизително ще отговаря на сегашните му нива (при тези износители) на пазара.

               (7)

               Износителите предложиха ценови ангажимент. С цел да се оцени дали въпросният ценови ангажимент премахва вредоносното въздействие на дъмпинга, Комисията анализира, inter alia, текущите експортни цени и нивото на временното мито. На тази основа се стигна до заключението, че ценовият ангажимент премахва вредоносното въздействие на дъмпинга.

               (8)

               Премахването на вредоносния ефект на дъмпинга следователно е постигнато чрез ценови ангажимент, покриващ вноса в рамките на свързано годишно равнище, и допълнително чрез адвалорно временно мито, с което се облага вносът над годишното равнище, посочено в съображение 6 по-горе.

               (9)

               CCCME също ще предоставя на Комисията редовна и подробна информация за продажбите за износ за Съюза от страна на предприятията, предоставящи съвместния ценови ангажимент, позволявайки по този начин на Комисията ефективно да следи за спазването на ангажимента. Предвид активната роля на CCCME, подкрепата от страна на китайските власти и защитната мрежа под формата на годишно равнище, посочено в съображение 6, Комисията счита, че рискът от заобикаляне е ограничен и се компенсира от съображения, свързани с необходимостта да се гарантира сигурността на доставките на пазара на Съюза.

         В.   КОМЕНТАР НА СТРАНИТЕ И ПРИЕМАНЕ НА АНГАЖИМЕНТА

   1.   Коментари на страните

               (10)

               Предложението за ангажимент бе предоставено на разположение на заинтересованите страни. До този момент не са получени коментари срещу приемането му.

               (11)

               С оглед на посоченото по-горе предложеният от производителите износители ангажимент е приемлив. Заинтересованите дружества и CCCME получиха информация относно най-важните факти, съображения и задължения, залегнали в основата на ангажимента.

               (12)

               Освен това, за да се даде възможност на Комисията ефективно да следи за спазването на ангажимента, когато молбата за допускане за свободно обращение бъде представена на съответните митнически власти, освобождаването от антидъмпинговото мито ще зависи от:

                           а)

                           представянето на търговска фактура от дружеството, фигуриращо в списъка в приложението към настоящото решение, и сертификат, издаден от CCCME, съдържащ поне елементите, изброени съответно в приложения II и III към Регламент (ЕС) № 513/2013;

                           б)

                           това, че внесените стоки са произведени, превозени и фактурирани пряко от дружествата, изброени в приложението към настоящото решение, било за свързани с тях дружества в Съюза, действащи в ролята на вносители и освобождаващи стоките за свободно обращение в Съюза, както е посочено в приложението към настоящото решение, било за първия независим клиент, действащ в ролята на вносител и освобождаващ стоките за свободно обращение в Съюза;

                           в)

                           това, че декларираните и представени пред митническите власти стоки съответстват точно на описанието в търговската фактура.

               (13)

               В случай че такава фактура и сертификат не могат да бъдат представени или не съответстват на представения пред митническите власти продукт или на търговската фактура, съдържаща най-малкото елементите от приложение IV към Регламент (ЕС) № 513/2013, се заплаща антидъмпингово мито в необходимия размер.

               (14)

               Когато в съответствие с член 8, параграф 9 от основния регламент Комисията оттегли даденото от нея одобрение за предложението за ангажимент вследствие нарушение, като посочи конкретни транзакции и обяви съответните фактури, имащи отношение към ангажимента, за невалидни, митническо задължение възниква в момента на приемането на декларацията за допускане за свободно обращение.

               (15)

               Вносителите следва да знаят, че митническо задължение може да възникне, като обичаен търговски риск, в момента на приемането на декларацията за допускане за свободно обращение, както е описано в съображения 12 и 13, дори ако предложеният ангажимент от производителя, от който те купуват директно или индиректно, е бил приет от Комисията.

               (16)

               Съгласно член 14, параграф 7 от основния регламент митническите власти следва незабавно да уведомят Комисията при наличие на данни за нарушаване на гаранцията.

               (17)

               В случай на неспазване или оттегляне на ангажимента или при оттегляне от страна на Комисията на приемането на ангажимента, временното антидъмпингово мито, наложено в съответствие с член 7 от основния регламент, се прилага автоматично в съответствие с предвиденото в член 8, параграф 9 от основния регламент,

         ПРИЕ НАСТОЯЩОТО РЕШЕНИЕ:
   Член 1
   Ангажиментът, предложен от изброените в приложението към настоящото решение производители износители съвместно с Китайската търговска камара за внос и износ на машини и електронни продукти (CCCME), във връзка с антидъмпинговата процедура по отношение на вноса на кристални силициеви фотоволтаични модули и ключови компоненти (т.е. елементи и полупроводникови пластини) с произход или изпратени от Китайската народна република, се приема.
   Член 2
   Настоящото решение влиза в сила на 6 август 2013 г.

      Съставено в Брюксел на 2 август 2013 година.

            За Комисията

            Председател

         José Manuel BARROSO

      (1)  ОВ L 343, 22.12.2009 г., стр. 51.

      (2)  ОВ L 152, 5.6.2013 г., стр. 5.

      (3)  Платена информация, достъпна само за абонати на услугата Bloomberg Professional.

      (4)  http://www.pvxchange.com/

      ПРИЛОЖЕНИЕ
      Списък на дружествата:

                  Наименование на дружеството

                  Допълнителен код по ТАРИК

                  Jiangsu Aide Solar Energy Technology Co. Ltd

                  B798

                  Anji DaSol Solar Energy Science & Technology Co. Ltd

                  B802

                  Anhui Schutten Solar Energy Co. Ltd
                  Quanjiao Jingkun Trade Co., Ltd.

                  B801

                  Xi’an SunOasis (Prime) Company Limited
                  TBEA SOLAR CO. LTD
                  XINJIANG SANG’O SOLAR EQUIPMENT

                  B804

                  CSI Solar Power (China) Inc.
                  Canadian Solar Manufacturing (Changshu) Inc.
                  Canadian Solar Manufacturing (Luoyang) Inc.
                  CSI Cells Co. Ltd

                  B805

                  Changzhou NESL Solartech Co. Ltd

                  B806

                  Changzhou Trina Solar Energy Co. Ltd
                  Trina Solar (Changzhou) Science & Technology Co. Ltd
                  Changzhou Youze Technology Co., Ltd

                  B791

                  CHINALAND SOLAR ENERGY CO. LTD

                  B808

                  ChangZhou EGing Photovoltaic Technology Co. Ltd

                  B811

                  CIXI CITY RIXING ELECTRONICS CO. LTD.
                  ANHUI RINENG ZHONGTIAN SEMICONDUCTOR DEVELOPMENT CO. LTD.
                  HUOSHAN KEBO ENERGY & TECHNOLOGY CO. LTD.

                  B812

                  CNPV Dongying Solar Power Co. Ltd

                  B813

                  China Sunergy (Nanjing) Co. Ltd.
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd.
                  China Sunergy (Yangzhou) Co. Ltd.
                  China Sunergy (Shanghai) Co. Ltd.

                  B809

                  Chint Solar (Zhejiang) Co., Ltd.

                  B810

                  Delsolar (Wujiang) Ltd

                  B792

                  Dongfang Electric (Yixing) MAGI Solar Power Technology Co. Ltd

                  B816

                  Era Solar Co. Ltd

                  B818

                  ET Solar Industry Limited
                  ET Energy Co.,Ltd

                  B819

                  GD Solar Co. Ltd

                  B820

                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
                  GCL Solar System (Suzhou) Limited

                  B850

                  Guodian Jintech Solar Energy Co. Ltd.

                  B822

                  Hangzhou Bluesun Solar Energy Technology Co. Ltd

                  B824

                  Hangzhou Zhejiang University Sunny Energy Science and Technology Co., Ltd
                  Zhejiang Jinbest Energy Science and Technology Co., Ltd

                  B825

                  Hanwha SolarOne (Qidong) Co. Ltd.

                  B826

                  Hengdian Group DMEGC Magnetics Co. Ltd

                  B827

                  HENGJI PV-TECH ENERGY CO.,LTD.

                  B828

                  Jiangsu Green Power PV Co. Ltd

                  B831

                  Jiangsu Hosun Solar Power Co. Ltd

                  B832

                  Jiangsu Jiasheng Photovoltaic Technology Co. Ltd

                  B833

                  Jiangsu Runda PV Co. Ltd

                  B834

                  Jiangsu Sainty Photovoltaic Systems Co. Ltd

                  B835

                  Jiangsu Sainty Machinery Imp. And Exp. Corp.,Ltd.

                  B835

                  Jiangsu Seraphim Solar System Co. Ltd

                  B836

                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd

                  B837

                  Jiangsu Sinski PV Co. Ltd

                  B838

                  Jiangsu Sunlink PV Technology Co. Ltd

                  B839

                  Jiangsu Zhongchao Solar Technology Co. Ltd

                  B840

                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd

                  B793

                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Energy Co. Ltd

                  B842

                  Jiangyin Shine Science and Technology Co. Ltd

                  B843

                  JingAo Solar Co.Ltd.
                  Shanghai JA Solar Technology Co. Ltd.
                  JA Solar Technology Yangzhou Co. Ltd.
                  Hefei JA Solar Technology Co. Ltd.
                  Shanghai JA Solar PV Technology Co. Ltd.

                  B794

                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD

                  B845

                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd

                  B795

                  Juli New Energy Co. Ltd

                  B846

                  Jumao Photonic (Xiamen) Co. Ltd

                  B847

                  Kinve Solar Power Co.Ltd (Maanshan)

                  B849

                  Lightway Green New Energy Co. Ltd
                  Lightway Green New Energy(Zhuozhou) Co. Ltd

                  B851

                  MOTECH (SUZHOU) RENEWABLE ENERGY CO.,LTD

                  B852

                  NICE SUN PV CO. LTD
                  LEVO SOLAR TECHNOLOGY CO. LTD

                  B854

                  Ningbo Huashun Solar Energy Technology Co.,Ltd

                  B856

                  Ningbo Jinshi Solar Electrical Science & Technology Co. Ltd

                  B857

                  Ningbo Komaes Solar Technology Co. Ltd

                  B858

                  Ningbo Osda Solar Co. Ltd

                  B859

                  Ningbo Qixin Solar Electrical Appliance Co.Ltd

                  B860

                  Ningbo Sunbe Electric Ind Co. Ltd

                  B862

                  Ningbo Ulica Solar Science & Technology Co.,Ltd.

                  B863

                  Perlight Solar Co. Ltd

                  B865

                  Phono Solar Technology Co. Ltd
                  Sumec Hardware & Tools Co. Ltd

                  B866

                  RISEN ENERGY CO. LTD

                  B868

                  SHANDONG LINUO PHOTOVOLTAIC HI-TECH CO. LTD

                  B869

                  SHANGHAI ALEX SOLAR ENERGY SCIENCE & TECHNOLOGY CO. LTD

                  B870

                  SHANGHAI ALEX NEW ENERGY CO. LTD

                  B870

                  Shanghai BYD Co. Ltd
                  BYD(Shangluo)Industrial Co.Ltd

                  B871

                  Shanghai Chaori Solar Energy Science & Technology Co. Ltd
                  Shanghai Chaori International Trading Co., Ltd

                  B872

                  SHANGHAI SHANGHONG ENERGY TECHNOLOGY CO. LTD

                  B874

                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd

                  B875

                  Shenzhen Sacred Industry Co.Ltd

                  B878

                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd

                  B880

                  Sopray Energy Co. Ltd
                  Shanghai Sopray New Energy Co. Ltd

                  B881

                  SUN EARTH SOLAR POWER CO. LTD.
                  NINGBO SUN EARTH SOLAR POWER CO. LTD.
                  Ningbo Sun Earth Solar Energy Co. Ltd.

                  B882

                  SUZHOU SHENGLONG PV-TECH CO. LTD

                  B883

                  Wenzhou Jingri Electrical and Mechanical Co. Ltd

                  B886

                  Wuhu Zhongfu PV Co. Ltd

                  B889

                  Wuxi Saijing Solar Co. Ltd.

                  B890

                  Wuxi Shangpin Solar Energy Science and Technology Co..Ltd

                  B891

                  Wuxi Solar Innova PV Co. Ltd

                  B892

                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd

                  B796

                  Wuxi Taichang Electronic Co. Ltd
                  Wuxi Machinery & Equipment Import & Export Co., Ltd.
                  Wuxi Taichen Machinery & Equipment Co., Ltd.

                  B893

                  Xi’an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation

                  B896

                  Shanghai Huanghe Fengjia Photovoltaic Technology Co. Ltd

                  B896

                  Xi’an LONGi Silicon Materials Corp.
                  Wuxi LONGi Silicon Materials Co., Ltd.

                  B897

                  Years Solar Co. Ltd

                  B898

                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd

                  B797

                  Yuhuan BLD Solar Technology Co. Ltd
                  Zhejiang BLD Solar Technology Co. Ltd

                  B899

                  Yuhuan Sinosola Science & Technology Co.Ltd

                  B900

                  Zhangjiagang City SEG PV Co. Ltd

                  B902

                  Zhejiang Fengsheng Electrical Co. Ltd

                  B903

                  Zhejiang Global Photovoltaic Technology Co. Ltd

                  B904

                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd

                  B906

                  Zhejiang Kingdom Solar Energy Technic Co. Ltd

                  B907

                  Zhejiang Shuqimeng Photovoltaic Technology Co. Ltd

                  B911

                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd

                  B914

                  Zhejiang Trunsun Solar Co. Ltd
                  Zhejiang Beyondsun PV Co. Ltd

                  B917

                  Zhejiang Xiongtai Photovoltaic Technology Co. Ltd

                  B919

                  ZHEJIANG YUANZHONG SOLAR CO. LTD

                  B920

                  RENESOLA ZHEJIANG LTD
                  RENESOLA JIANGSU LTD

                  B921

                  Zhongli Talesun Solar Co. Ltd

                  B922

                  ZNSHINE PV-TECH CO. LTD

                  B923


title: 2008/892/ЕО: Решение на Европейската централна банка от 28 октомври 2008 година относно преходните разпоредби за прилагане на изискването за минимални резерви от страна на Европейската централна банка след въвеждане на еврото в Словакия (ЕЦБ/2008/14)

text:
               29.11.2008

               BG

               Официален вестник на Европейския съюз

               L 319/73

      РЕШЕНИЕ НА ЕВРОПЕЙСКАТА ЦЕНТРАЛНА БАНКА

   от 28 октомври 2008 година
   относно преходните разпоредби за прилагане на изискването за минимални резерви от страна на Европейската централна банка след въвеждане на еврото в Словакия
   (ЕЦБ/2008/14)
   (2008/892/ЕО)
   ИЗПЪЛНИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка (наричан по-долу „Устава на ЕСЦБ“), и по-специално член 19.1 и член 47.2, първо тире от него,
   като взе предвид Регламент (ЕО) № 2531/98 на Съвета от 23 ноември 1998 г. относно прилагането на минимални резерви от страна на Европейската централна банка (1),
   като взе предвид Регламент (ЕО) № 1745/2003 на Европейската централна банка от 12 септември 2003 г. относно прилагането на изискването за минимални резерви (ЕЦБ/2003/9) (2),
   като взе предвид Регламент (ЕО) № 2532/98 на Съвета от 23 ноември 1998 г. относно правомощията на Европейската централна банка да налага санкции (3),
   като взе предвид Регламент (ЕО) № 2533/98 на Съвета от 23 ноември 1998 г. относно събирането на статистическа информация от Европейската централна банка (4), и по-специално член 5, параграф 1 и член 6, параграф 4 от него,
   като взе предвид Регламент (ЕО) № 2423/2001 на Европейската централна банка от 22 ноември 2001 г. относно консолидирания баланс на сектор „Парично-финансови институции“ (ЕЦБ/2001/13) (5),
   като има предвид, че:

               (1)

               Приемането на еврото в Словакия на 1 януари 2009 г. означава, че по отношение на кредитните институции и клоновете на кредитни институции, разположени в Словакия, ще се прилагат задължителните резерви, считано от тази дата.

               (2)

               Интегрирането на тези институции в системата за минимални резерви на евросистемата изисква приемането на преходни разпоредби, за да се осигури плавна интеграция, без да се натоварват прекомерно кредитните институции в участващите държави-членки, включително в Словакия.

               (3)

               В член 5 от Устава на ЕСЦБ във връзка с член 10 от Договора за създаване на Европейската общност се налага задължение на държавите-членки да определят и да прилагат на национално равнище всички подходящи мерки за събиране на статистическата информация, необходима за изпълнение на изискванията за статистическа отчетност на ЕЦБ, както и за своевременна подготовка в областта на статистиката за приемане на еврото,

         РЕШИ:
   Член 1
   Определения
   За целите на настоящото решение термините „институция“, „задължителни резерви“, „период на поддържане“, „резервна база“ и „участваща държава-членка“ имат същото значение както в Регламент (ЕО) № 1745/2003 (ЕЦБ/2003/9).
   Член 2
   Преходни разпоредби за институции, разположени в Словакия
   1.   Чрез дерогация от член 7 от Регламент (ЕО) № 1745/2003 (ЕЦБ/2003/9) за институциите, разположени в Словакия, е предвиден преходен период на поддържане от 1 януари 2009 г. до 20 януари 2009 г.
   2.   Резервната база на всяка институция, разположена в Словакия, за преходния период на поддържане се определя въз основа на позициите на нейния баланс към 31 октомври 2008 г. Институциите, разположени в Словакия, отчитат своята резервна база пред Národná banka Slovenska в съответствие с отчетната рамка на ЕЦБ за паричната и банковата статистика, предвидена в Регламент (ЕО) № 2423/2001 (ЕЦБ/2001/13). Институциите, разположени в Словакия, които се ползват от дерогацията съгласно член 2, параграф 2 от Регламент (ЕО) № 2423/2001 (ЕЦБ/2001/13), изчисляват резервната база за преходния период на поддържане въз основа на своя баланс към 30 септември 2008 г.
   3.   Що се отнася до преходния период на поддържане, минималните резерви на институция, разположена в Словакия, се изчисляват или от тази институция, или от Národná banka Slovenska. Страната, която изчислява минималните резерви, съобщава своите изчисления на другата страна, като ѝ предоставя достатъчно време както за проверката им, така и за извършване на промени. Изчислените минимални резерви, включително направените по тях промени се потвърждават от двете страни най-късно на 9 декември 2008 г. Ако уведомената страна не потвърди размера на минималните резерви до 9 декември 2008 г., се смята, че тя е приела изчисленият размер да се прилага за преходния период на поддържане.
   4.   Разпоредбите на член 3, параграфи от 2 до 4 се прилагат mutatis mutandis към институции, разположени в Словакия, така че тези институции могат за техния първоначален период на поддържане да приспаднат от резервната си база всяко задължение към институции в Словакия, въпреки че когато се изчисляват минималните резерви, тези институции няма да фигурират в списъка на институциите, към които се прилагат задължителните резерви съгласно член 2, параграф 3 от Регламент (ЕО) № 1745/2003 (ЕЦБ/2003/9).
   Член 3
   Преходни разпоредби за институции, разположени в други участващи държави-членки
   1.   Периодът на поддържане за институции, разположени в други участващи държави-членки, съгласно член 7 от Регламент (ЕО) № 1745/2003 (ЕЦБ/2003/9), не търпи промени, произтичащи от наличието на преходен период на поддържане за институциите, разположени в Словакия.
   2.   Институции, разположени в други участващи държави-членки, могат да решат да приспаднат от своята резервна база за периодите на поддържане от 10 декември 2008 г. до 20 януари 2009 г. и от 21 януари до 10 февруари 2009 г. всяко задължение към институциите, разположени в Словакия, независимо че когато се изчисляват минималните резерви, тези институции няма да фигурират в списъка на институциите, по отношение на които се прилагат задължителните резерви съгласно член 2, параграф 3 от Регламент (ЕО) № 1745/2003 (ЕЦБ/2003/9).
   3.   Институциите, разположени в други участващи държави-членки, които желаят да приспаднат задължения към институции, разположени в Словакия, за периодите на поддържане от 10 декември 2008 г. до 20 януари 2009 г. и от 21 януари до 10 февруари 2009 г., изчисляват своите минимални резерви въз основа на своя баланс съответно към 31 октомври и 30 ноември 2008 г. и представят таблица в съответствие с бележка под линия 5 от таблица 1 от приложение I към Регламент (ЕО) № 2423/2001 (ЕЦБ/2001/13), третирайки институциите, разположени в Словакия, като вече подлежащи на системата на минимални резерви на ЕЦБ.
   Това не засяга задължението на институциите да предоставят статистическа информация за въпросните периоди в съответствие с таблица 1 от приложение I към Регламент (ЕО) № 2423/2001 (ЕЦБ/2001/13), като продължават да третират институциите, разположени в Словакия, като банки, разположени в „Останал свят“.
   Таблиците се представят в съответствие със сроковете и процедурите, предвидени в Регламент (ЕО) № 2423/2001 (ЕЦБ/2001/13).
   4.   За периодите на поддържане, започващи през декември 2008 г., януари и февруари 2009 г., институциите, разположени в други участващи държави-членки, които се ползват от дерогацията съгласно член 2, параграф 2 от Регламент (ЕО) № 2423/2001 (ЕЦБ/2001/13) и желаят да приспаднат задължения към институции, разположени в Словакия, изчисляват своите минимални резерви въз основа на балансите си към 30 септември 2008 г. и представят таблица съгласно бележка под линия 5 от таблица 1 от приложение I към Регламент (ЕО) № 2423/2001 (ЕЦБ/2001/13), третирайки институциите, разположени в Словакия, като вече подлежащи на системата на минимални резерви на ЕЦБ.
   Това не засяга задължението на институциите да предоставят статистическа информация за въпросните периоди в съответствие с таблица 1 от приложение I към Регламент (ЕО) № 2423/2001 (ЕЦБ/2001/13), като продължават да третират институциите, разположени в Словакия, като банки, разположени в „Останал свят“.
   Таблиците се представят в съответствие със сроковете и процедурите, предвидени в Регламент (ЕО) № 2423/2001 (ЕЦБ/2001/13).
   Член 4
   Влизане в сила и прилагане
   1.   Адресати на настоящото решение са Národná banka Slovenska, институциите, разположени в Словакия, и институциите, разположени в други участващи държави-членки.
   2.   Настоящото решение влиза в сила на 1 ноември 2008 г.
   3.   При липса на специални разпоредби в настоящото решение се прилагат разпоредбите на регламенти (ЕО) № 1745/2003 (ЕЦБ/2003/9) и (ЕО) № 2423/2001 (ЕЦБ/2001/13).

      Съставено във Франкфурт на Майн на 28 октомври 2008 година.

            Председател на ЕЦБ

         Jean-Claude TRICHET

      (1)  ОВ L 318, 27.11.1998 г., стр. 1.

      (2)  ОВ L 250, 2.10.2003 г., стр. 10.

      (3)  ОВ L 318, 27.11.1998 г., стр. 4.

      (4)  ОВ L 318, 27.11.1998 г., стр. 8.

      (5)  ОВ L 333, 17.12.2001 г., стр. 1.


title: Решение 2011/318/ОВППС на Съвета от 31 март 2011 година за подписване и сключване на рамково споразумение между Съединените американски щати и Европейския съюз относно участието на Съединените американски щати в операции на Европейския съюз за управление на кризи#Рамково споразумение между Съединените американски щати и Европейския съюз относно участието на Съединените американски щати в операции на Европейския съюз за управление на кризи

text:
               31.5.2011

               BG

               Официален вестник на Европейския съюз

               L 143/1

         РЕШЕНИЕ 2011/318/ОВППС НА СЪВЕТА
   от 31 март 2011 година
   за подписване и сключване на рамково споразумение между Съединените американски щати и Европейския съюз относно участието на Съединените американски щати в операции на Европейския съюз за управление на кризи
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 37 от него, и Договора за функционирането на Европейския съюз, и по-специално член 218, параграфи 5 и 6 от него,
   като взе предвид предложението на върховния представител на Съюза по въпросите на външните работи и политиката на сигурност (ВП),
   като има предвид, че:

               (1)

               Условията за участие на трети държави в операции на Съюза за управление на кризи следва да бъдат установени в споразумение за създаване на рамка за подобно евентуално бъдещо участие, а не да се определят поотделно за всяка конкретна операция.

               (2)

               След като на 26 април 2010 г. беше прието решение на Съвета за разрешаване на започването на преговори, ВП договори рамково споразумение между Съединените американски щати и Европейския съюз относно участието на Съединените американски щати в операции на Европейския съюз за управление на кризи (наричано по-нататък „споразумението“).

               (3)

               Споразумението следва да бъде одобрено,

         ПРИЕ НАСТОЯЩОТО РЕШЕНИЕ:
   Член 1
   Рамковото споразумение между Съединените американски щати и Европейския съюз относно участието на Съединените американски щати в операции на Европейския съюз за управление на кризи (наричано по-нататък „споразумението“) се одобрява от името на Съюза.
   Текстът на споразумението е приложен към настоящото решение.
   Член 2
   Председателят на Съвета се оправомощава да посочи лицето(ата), упълномощено(и) да подпише(ат) споразумението, така че да бъде обвързан Съюзът.
   Член 3
   Споразумението се прилага временно от датата на подписването му до приключване на процедурите по сключването му (1).
   Член 4
   Председателят на Съвета извършва от името на Съюза нотификацията, предвидена в член 10, параграф 1 от споразумението.
   Член 5
   Настоящото решение влиза в сила в деня на приемането му.

      Съставено в Брюксел на 31 март 2011 година.

            За Съвета

            Председател

         VÖLNER P.

      (1)  Датата на подписване на споразумението ще бъде публикувана в Официален вестник на Европейския съюз от генералния секретариат на Съвета.

      ПРЕВОД
      РАМКОВО СПОРАЗУМЕНИЕ
      между Съединените американски щати и Европейския съюз относно участието на Съединените американски щати в операции на Европейския съюз за управление на кризи
      СЪЕДИНЕНИТЕ АМЕРИКАНСКИ ЩАТИ („САЩ“)
      и
      ЕВРОПЕЙСКИЯТ СЪЮЗ („ЕС“ ИЛИ „ЕВРОПЕЙСКИЯТ СЪЮЗ“),
      наричани по-нататък „страните“,
      Като имат предвид, че:
      Европейският съюз може да взема решения за предприемане на действия в областта на управлението на кризи.
      През последните две десетилетия се наблюдава нарастване на усилията на правителствата и на многостранните организации да използват средства за намаляване на конфликтите по света.
      САЩ и ЕС споделят желанието да насърчават мирното разрешаване на конфликтите и да улесняват възстановяването и стабилизирането посредством споделяне на тежестите при операции за управление на кризи и вярват, че приносът на експерти от САЩ увеличава вероятността за успех на подобни операции на ЕС.
      САЩ и ЕС искат да въведат общи условия за участие на САЩ в операции на ЕС за управление на кризи посредством споразумение, с което се установява рамка за подобно възможно бъдещо участие, вместо да определят условията за всяка отделна операция,
      СЕ СПОРАЗУМЯХА ЗА СЛЕДНОТО:
      Член 1
      Решения във връзка с участието
      1.   След като Европейският съюз реши да покани САЩ да участват в операция на ЕС за управление на кризи и след като САЩ вземат решение за участие, САЩ предоставят на Европейския съюз информация за формата, под която предлагат да се включат в операцията. Решението на САЩ да участват в операция на ЕС за управление на кризи отразява съгласието на САЩ да спазват условията на решението на Съвета, с което ЕС е решил да проведе съответната операция („решението на Съвета“).
      2.   Европейският съюз и САЩ провеждат консултации относно предлаганото участие на САЩ, в т.ч. относно възможния принос към оперативния бюджет на операцията, и в случай че се постигне съгласие за участие, то се извършва в съответствие с разпоредбите на настоящото споразумение и с всички договорености между двете страни за неговото изпълнение.
      3.   Приносът на САЩ към операциите на ЕС за управление на кризи не засяга правото на Европейския съюз да взема самостоятелно решения и не засяга правото на САЩ да решават дали да се включат в конкретна операция на ЕС за управление на кризи в зависимост от случая.
      4.   Европейският съюз известява предварително САЩ за всяко изменение на решението на Съвета, посочено в параграф 1, както и за приемането или изменението на всякакви свързани с него мерки за изпълнение.
      5.   САЩ могат, по своя инициатива или по искане на ЕС и след консултации между страните, да се оттеглят изцяло или частично по всяко време от участието си в операция на ЕС за управление на кризи.
      Член 2
      Приложно поле
      1.   Освен ако страните писмено не са се споразумели за друго, настоящото споразумение се прилага единствено за операции на ЕС за управление на кризи, в които САЩ се включват след датата на подписване на настоящото споразумение, и не засяга нито едно съществуващо споразумение, регламентиращо участието на САЩ в операция на ЕС за управление на кризи.
      2.   Настоящото споразумение се отнася единствено за участие на САЩ с цивилен личен състав, части и активи в операции на ЕС за управление на кризи („американския контингент“).
      Член 3
      Статут на личния състав и на частите
      1.   Статутът на американския контингент, зачислен към операция на ЕС за управление на кризи, и по-специално привилегиите и имунитетите на този контингент се определят от споразумение относно статута на мисията („споразумение относно статута“), сключено между ЕС и държавата, в която се провежда операцията, при условие че: а) САЩ имат възможността да се запознаят със споразумението относно статута, преди да вземат решение дали да участват в операцията; и б) когато няма подписано споразумение относно статута към момента, в който е необходимо, за да бъде разгледано, страните провеждат консултации и се споразумяват за друга подходяща договореност относно статута на американския контингент преди разполагането му, без да се засяга общата отговорност на ЕС за сключване на договорености с приемащата страна относно статута на личния състав и частите на ЕС.
      2.   Статутът на американския контингент, който служи в щаба или в командните части на места извън страната (или страните) на провеждане на операцията, се определя, според случая, от договорености между щаба и командните части или заинтересованата(ите) държава(и) и САЩ.
      3.   Доколкото го позволяват законовите и подзаконовите нормативни разпоредби на САЩ, САЩ имат правото да упражняват юрисдикция над зачисления от тях личен състав в страната на провеждане на операцията.
      4.   САЩ се задължават да се явят като ответник при всякакви претенции, свързани с участието им в операции на ЕС за управление на кризи, повдигнати от личен състав на САЩ или отнасящи се за личен състав на САЩ, в съответствие със законодателството на САЩ. Тази разпоредба не отменя суверенния имунитет на САЩ. Нищо в настоящото споразумение няма за цел да породи юрисдикция в съд, където допреди такава не е съществувала, нито да предостави права, които да могат да бъдат упражнени срещу САЩ в такъв съд.
      5.   Страните се договарят да се откажат от всякакви претенции помежду си (с изключение на претенциите по договори) във връзка с щета, загуба, разрушаване на активи, които някоя от тях притежава или използва, или с увреждане или смърт на член на техния личен състав, настъпили при изпълнение на служебните му задължения във връзка с дейности по настоящото споразумение, освен в случай на груба небрежност или умишлено неправомерно поведение.
      6.   САЩ се задължават при подписването на настоящото споразумение да направят декларация за взаимен отказ от претенции спрямо която и да е държава-членка на ЕС, участник в операция на ЕС за управление на кризи, в която участват и САЩ.
      7.   Европейският съюз се задължава да направи необходимото при подписването на настоящото споразумение неговите държави-членки да направят декларация за отказа си от претенции, свързани с бъдещо участие на САЩ в дадена операция на ЕС за управление на кризи.
      Член 4
      Класифицирана информация
      В контекста на операциите на ЕС за управление на кризи се прилага Споразумението между Съединените американски щати и Европейския съюз относно сигурността на класифицираната информация, съставено във Вашингтон на 30 април 2007 г.
      Член 5
      Участие в операцията
      1.   САЩ се стремят да гарантират със специфични инструкции, че личният състав, предоставен като част от техния контингент за участие в мисии на ЕС за управление на кризи („зачислен личен състав“), изпълнява своята мисия по начин, който изцяло подкрепя и съответства на решението на Съвета, посочено в член 1, на плана за операцията и на свързаните с него мерки за изпълнение.
      2.   САЩ се консултират своевременно с ЕС за всяка промяна в своето участие в дадена операция на ЕС за управление на кризи по настоящото споразумение.
      3.   Зачисленият личен състав преминава подходящ медицински преглед, за което получава свидетелство, като предоставя копие от това медицинско свидетелство при поискване от съответните органи на ЕС.
      Член 6
      Командна верига
      1.   През периода на развръщане командващият или ръководителят на мисията на ЕС упражнява надзорни правомощия над зачислените личен състав и части и ръководи техните действия.
      2.   Зачислените личен състав и части остават под общото разпореждане на САЩ.
      3.   САЩ се стремят да гарантират със специфични инструкции, че зачисленият от тях личен състав изпълнява своите задължения и се държи по начин, който изцяло съответства на целите на операцията, при спазване на указанията и насоките на командващия или ръководителя на мисията на ЕС.
      4.   По отношение на ежедневното управление на операциите на ЕС за управление на кризи САЩ имат същите права и задължения, както държавите-членки на Европейския съюз, които участват в операцията.
      5.   Командващият или ръководителят на мисията на ЕС отговаря за цялостния контрол над дисциплината на зачисления личен състав. Всякакви дисциплинарни действия се предприемат при нужда от САЩ.
      6.   САЩ посочват лице за контакт, което да представлява националния им контингент в рамките на съответната операция на ЕС за управление на кризи. Лицето за контакт докладва на ръководителя на мисията по въпроси с национално измерение и отговаря за ежедневната дисциплина на контингента.
      7.   Решението за прекратяване на операцията се взема от Европейския съюз след консултации със САЩ, ако към момента, в който се обмисля прекратяване на операцията на ЕС за управление на кризи, САЩ все още участват в нея.
      Член 7
      Финансови въпроси
      1.   САЩ поемат разходите, свързани с тяхното участие в операции на ЕС за управление на кризи, освен ако не са покрити от общ източник на финансиране в съответствие с оперативния бюджет на мисията.
      2.   Европейският съюз освобождава САЩ от финансово участие в оперативния бюджет на операции на ЕС за управление на кризи, когато Европейският съюз реши, че САЩ предоставят значителен принос. ЕС уведомява САЩ за решението си относно финансовото участие в оперативния бюджет по време на консултациите, посочени в член 1, параграф 2.
      3.   Участието на САЩ по силата на настоящото споразумение в операции на ЕС за управление на кризи зависи от наличието на подходящи финансови средства.
      Член 8
      Договорености за изпълнение на споразумението
      Всички необходими технически, финансови и административни договорености за изпълнение на настоящото споразумение се подписват от подходящите органи на САЩ и на Европейския съюз.
      Член 9
      Уреждане на спорове
      Споровете относно тълкуването или прилагането на настоящото споразумение се уреждат между страните по дипломатически път.
      Член 10
      Влизане в сила и прекратяване
      1.   Настоящото споразумение влиза в сила на първия ден от първия месец след датата, на която страните са се нотифицирали взаимно за приключването на необходимите за целта вътрешни процедури.
      2.   Настоящото споразумение се прилага временно от датата на подписването му.
      3.   Настоящото споразумение подлежи на редовно преразглеждане от страните.
      4.   Настоящото споразумение може да бъде изменено въз основа на взаимно писмено съгласие на страните.
      5.   Всяка от страните може да прекрати настоящото споразумение с шестмесечно писмено предизвестие до другата страна.

         Съставено във Вашингтон в два еднообразни екземпляра на английски език на седемнадесети май две хиляди и единадесета година.

               за Европейския съюз

            C. ASHTON

               за Съединените американски щати

            H. CLINTON

         ТЕКСТ НА ДЕКЛАРАЦИИТЕ

            Текст за държавите-членки на ЕС:
         „При прилагането на решение на Съвета на ЕС относно операция на ЕС за управление на кризи, в която участват САЩ, държавите-членки на ЕС възнамеряват, доколкото това е допустимо съгласно националните им правни системи, да се откажат от всякакви евентуални претенции срещу САЩ във връзка с увреждане или смърт на членове на техния персонал, вреда или щета на притежавани от тях активи, които се използват от операцията на ЕС за управление на кризи, ако това увреждане, смърт, вреда или щета:

                     —

                     са били причинени от членове на персонала на САЩ при изпълнение на неговите задължения във връзка с операцията на ЕС за управление на кризи, освен в случаите на груба небрежност или умишлено поведение,

                     —

                     или са били предизвикани от използването на активи, притежавани от САЩ, при условие че активите са били използвани във връзка с операцията и с изключение на случаите на груба небрежност или умишлено поведение от страна на членове на персонала на САЩ, ползващ тези активи и участващ в операцията на ЕС за управление на кризи.“

            Текст за САЩ:
         „При участието в операция на ЕС за управление на кризи САЩ възнамеряват, доколкото това е допустимо съгласно националната им правна система, да се откажат от всякакви евентуални претенции срещу която и да е друга държава, участваща в операцията на ЕС за управление на кризи, във връзка с увреждане или смърт на членове на нейния персонал, вреда или щета на притежавани от нея активи, които се използват от операцията на ЕС за управление на кризи, ако това увреждане, смърт, вреда или щета:

                     —

                     са били причинени от членове на персонала при изпълнение на неговите задължения във връзка с операцията на ЕС за управление на кризи, освен в случаите на груба небрежност или умишлено поведение,

                     —

                     или са били предизвикани от използването на активи, притежавани от държавите, участващи в операцията на ЕС за управление на кризи, при условие че активите са били използвани във връзка с операцията и с изключение на случаите на груба небрежност или умишлено поведение от страна на членове на персонала, ползващ тези активи и участващ в операцията на ЕС за управление на кризи.“


title: 2012/596/ЕС: Решение на Европейския парламент от 10 май 2012 година относно освобождаването от отговорност във връзка с изпълнението на бюджета на Европейската полицейска служба за финансовата 2010 година#Резолюция на Европейския парламент от 10 май 2012 година съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската полицейска служба за финансовата 2010 година

text:
               17.10.2012

               BG

               Официален вестник на Европейския съюз

               L 286/276

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно освобождаването от отговорност във връзка с изпълнението на бюджета на Европейската полицейска служба за финансовата 2010 година
   (2012/596/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската полицейска служба за финансовата 2010 година,

               —

               като взе предвид доклада на Сметната палата относно годишните отчети на Европейската полицейска служба за финансовата 2010 година, придружен от отговорите на Службата (1),

               —

               като взе предвид препоръката на Съвета от 21 февруари 2012 г. (06083/2012 – C7-0051/2012),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 година относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Решение на Съвета 2009/371/ПВР от 6 април 2009 година за създаване на Европейска полицейска служба (Европол) (3), и по-специално член 43 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 година относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 от своя правилник, както и приложение VI към същия правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A7-0111/2012),

               1.

               Освобождава от отговорност директора на Европейската полицейска служба във връзка с изпълнението на бюджета на Службата за финансовата 2010 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейската полицейска служба, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 366, 15.12.2011 г., стр. 179.

      (2)  ОВ L 248, 16.9.2002 г., стр. 1.

      (3)  ОВ L 121, 15.5.2009 г., стр. 37.

      (4)  ОВ L 357, 31.12.2002 г., стр. 72.

      РЕЗОЛЮЦИЯ НА ЕВРОПЕЙСКИЯ ПАРЛАМЕНТ
      от 10 май 2012 година
      съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската полицейска служба за финансовата 2010 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейската полицейска служба за финансовата 2010 година,

                  —

                  като взе предвид доклада на Сметната палата относно годишните отчети на Европейската полицейска служба за финансовата 2010 година, придружен от отговорите на Службата (1),

                  —

                  като взе предвид препоръката на Съвета от 21 февруари 2012 г. (06083/2012 – C7-0051/2012),

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 година относно Финансовия регламент, приложим за общия бюджет на Европейските общности (2), и по-специално член 185 от него,

                  —

                  като взе предвид Решение на Съвета 2009/371/ПВР от 6 април 2009 година за създаване на Европейска полицейска служба (Европол) (3), и по-специално член 43 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 година относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

                  —

                  като взе предвид член 77 от своя правилник, както и приложение VI към същия правилник,

                  —

                  като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A7-0111/2012),

                  A.

                  като има предвид декларацията на Сметната палата, че е получила достатъчна увереност, че годишните отчети за финансовата 2010 година са надеждни и че свързаните с тях операции са законосъобразни и редовни;

                  Б.

                  като има предвид, че общият бюджет на Агенцията за 2010 г. е 92 800 000 EUR и че вноската на Съюза в бюджета на Службата за 2010 г. е 79 724 150 EUR (5).

         Бюджетно и финансово управление

                  1.

                  Изразява съжаление във връзка с високото ниво на пренесени бюджетни кредити и ниското ниво на начислени разходи; приема за сведение отговора на Европейската полицейска служба, в който се посочва, че значителна част от пренесените бюджетни кредити се дължи на преместването на Службата в новото ѝ седалище; приветства допълнителните мерки, предприети от Службата, и поетия от нея ангажимент да следи ежемесечно изпълнението на бюджета през 2012 г., като обръща специално внимание на пренасянето на бюджетни кредити.

                  2.

                  Въз основа на годишния доклад за дейността на Службата отбелязва, че първоначалният ѝ бюджет за 2010 г. е бил 80 100 000 EUR; отбелязва, че бюджетът е коригиран с почти 12 700 000 EUR чрез включването в бюджета за 2010 г. на бюджетни кредити, пренесени от 2009 към 2010 г., безвъзмездни средства от Комисията и някои допълнителни приходи; отбелязва забележките на Службата, че коригирането на първоначалния бюджет цели да улесни превръщането ѝ в агенция.

                  3.

                  Въз основа на годишния доклад за дейността констатира, че общата степен на изпълнение на бюджета на Службата към края на 2010 г. е 98,3 % за поетите задължения и 73,6 % за плащанията.

                  4.

                  Приветства факта, че вследствие на искането на органа по освобождаване от отговорност окончателните отчети за финансовата 2010 година бяха публикувани на уебсайта на Службата на 17 февруари 2012 г.; въпреки това подчертава, че окончателните отчети за финансовата 2010 година трябваше да бъдат публикувани веднага след приемането им на 13 септември 2011 г.; ето защо призовава Службата да спазва това изискване в бъдеще, с цел тя да повиши своята прозрачност.

         Пренесени бюджетни кредити

                  5.

                  Призовава Службата да предприеме незабавни действия за намаляване на високия размер на преносите; отбелязва, че Сметната палата е отчела преноси на 22 600 000 EUR, които представляват 25 % от бюджета за 2010 г.; също така отбелязва с разочарование, че преносите представляват 49 % от дял II – Административни разходи и 59 % от дял III – Оперативни разходи.

                  6.

                  Отбелязва, че разбивката на преноса (22 600 000 EUR) е следната:

                              —

                              11 300 000 EUR за разходи, свързани с новото седалище на Европол,

                              —

                              1 800 000 EUR се отнасят до глава 26 (член 58, параграф 4 от Решението на Съвета за Европол: пасиви във връзка с предходната правна рамка на Европол),

                              —

                              9 500 000 EUR за други разходи.

                  7.

                  Счита, че високото ниво на пренесени бюджетни кредити и ниското ниво на начислени разходи (2 900 000 EUR) са прекомерни и противоречат на принципа на ежегодност на бюджета.

                  8.

                  Въпреки това отбелязва, че значителна част от преноса се дължи на извънредно обстоятелство, а именно преместването на Службата в новото седалище през 2011 г., вследствие на забавяне в предаването на сградата през 2010 г.

         Човешки ресурси

                  9.

                  Въз основа на годишния доклад за дейността на Службата отбелязва, че процентът на незаетите длъжности в края на годината е 4,5 % вместо очакваните 2,5 %.

                  10.

                  Призовава Службата да приеме правилата за прилагане на Правилника за длъжностните лица на ЕО (и свързаните с тях вътрешни инструменти) и да изготви рамка за обучение и развитие.

         Изпълнение

                  11.

                  Приветства факта, че годишната работна програма (ГРП) на Службата е приведена в съответствие със стратегията ѝ за 2010—2014 г. и съдържа ключови показатели за изпълнението, критични рискове и ресурси, разпределени за всяка годишна цел.

                  12.

                  Въпреки това призовава Службата да включи в своята годишна работна програма информация относно прегледа на планираните дейности по възлагане на обществени поръчки с цел това да служи като „решение за финансиране“, както се изисква от разпоредбите за прилагане на Рамковия финансов регламент.

                  13.

                  Също така призовава Службата да приключи с превода на организационната си мисия в кратки описания на ролите и целите на различните отдели и звена.

                  14.

                  Въз основа на годишния доклад за дейността на Службата отбелязва, че информационната платформа SIENA 2.0, която свързва правоприлагащите органи, е успешно въведена на 22 октомври 2010 г. и че до края на 2010 г. 21 държави членки са свързани със SIENA, както и 8 национални служби на държавите членки за възстановяване на активи.

                  15.

                  Освен това отбелязва въз основа на годишния доклад за дейността на Службата, че към 31 декември 2010 г., въз основа на оценката на годишната работна програма за 2010 г., е постигнат много добър напредък по 14 (82 %) от целите на ГРП и добър напредък по останалите три цели (18 %).

                  16.

                  Отбелязва също, че стратегията на Службата за 2010—2014 г. и планът за изпълнение на стратегията са приети от управителния съвет през 2010 г.

                  17.

                  Препоръчва на Службата, с цел повишаване на прозрачността, да предостави списък на членовете на управителния си съвет, който следва да включва тяхното име, декларация за интереси и автобиография с информация за техния професионален опит и образование; отбелязва със задоволство, че дейностите по възлагане на обществени поръчки и списъкът на изпълнителите на Службата, с които е сключен договор за 2010 г., бяха публикувани на уебсайта на Службата.

         Вътрешен одит

                  18.

                  Признава, че службата за вътрешен одит е извършила одит на изпълнението на стандартите за вътрешен контрол, за да оцени състоянието на тяхното изпълнение, по-специално по отношение на областите на мисиите и стойностите, човешките ресурси, процеса на планиране и управление на риска, операциите и контролните дейности, информацията и финансовото отчитане и оценката и одита.

                  19.

                  Отбелязва, че службата за вътрешен одит отправи пет „много важни“ препоръки във връзка със:

                              —

                              разделянето на функциите,

                              —

                              последващите проверки,

                              —

                              изключенията от процесите,

                              —

                              плановете за непрекъснатост на работата,

                              —

                              последователността на операциите;

                        призовава Службата да изпълни всички препоръки на службата за вътрешен одит и да информира органа по освобождаване от отговорност за предприетите действия.

                  20.

                  Като има предвид допълняемостта между Европейския полицейски колеж и Европол, както и потенциалното взаимодействие, призовава Комисията да изготви изчерпателна оценка на въздействието относно потенциалното сливане на тези две агенции, посочваща разходите и ползите, в срок до март 2013 г.

                  21.

                  По отношение на други забележки, придружаващи решението за освобождаване от отговорност, които имат хоризонтален характер, препраща към своята резолюция от 10 май 2012 г. (6) относно резултатите от дейността, финансовото управление и контрола на агенциите.

         (1)  ОВ C 366, 15.12.2011 г., стр. 179.

         (2)  ОВ L 248, 16.9.2002 г., стр. 1.

         (3)  ОВ L 121, 15.5.2009 г., стр. 37.

         (4)  ОВ L 357, 31.12.2002 г., стр. 72.

         (5)  ОВ L 64, 12.3.2010 г., стр. 1046.

         (6)  Приети текстове, P7_TA(2012)0164 (вж. стр. 388 от настоящия брой на Официален вестник).